\*P/2722599\*

logo

Na temelju Strategije razvoja turizma Republike Hrvatske do 2020. godine (Narodne novine, broj 55/13), Strategije regionalnog razvoja Republike Hrvatske za razdoblje do kraja 2020. godine (NN 75/2017),Strateškog plana Ministarstva turizma za razdoblje 2018.-2020. godine, Državnog proračuna Republike Hrvatske za 2018. godinu i projekcije za 2019. i 2020. godinu (Narodne novine, broj 124/17) i Akcijskog plana razvoja cikloturizma, ministar turizma donosi

**P R O G R A M**

**razvoja cikloturizma na kontinentu u 2018. godini**

|  |  |
| --- | --- |
| **OPĆI CILJ** | * Podizanje konkurentnosti hrvatskog turizma uz afirmaciju Hrvatske kao jedne od vodećih međunarodnih turističkih destinacija |
| **POSEBNI CILJEVI** | * Unapređenje turističke kvalitete i sadržaja turističkog proizvoda na kontinentu; * razvoj turističke infrastrukture i očuvanje turističke resursne osnove na kontinentu; * generiranje ključnog motiva dolaska na kontinentu; * primjerenija valorizacija resursa na kontinentu; * stvaranje nove atrakcijske osnove na kontinentu; * poticanje rasta turističke potrošnje na kontinentu; * povećanje zadovoljstva gostiju ponudom u destinaciji. |
| **PREDMET FINANCIRANJA** | Prema prethodno izrađenom Operativnom planu razvoja cikloturizma županije (2017.-2020.) mogući predmeti financiranja su:   1. Izrada prometnih elaborata u svrhu trasiranja i označavanja cikloturističkih ruta; 2. izrada/postavljanje signalizacije/info ploča duž cikloturističkih ruta, uključujući oznaku EuroVelo rute; 3. uređenje/opremanje cikloturističkih ruta i servisnih stanica za popravak bicikala duž cikloturističkih ruta; 4. izrada karata, zakup zajedničke web domene na razini županije, izrada ili dorada web stranice na razini županije, izrada ili dorada županijske mobilne aplikacije; 5. izrada standarda za „bed&bike“ smještajne objekte; 6. postavljanje brojača biciklističkog kretanja/prometa na graničnim prijelazima (ulaz/izlaz EuroVelo rute), na dr. međunarodnim pravcima biciklističkih ruta (Savska ruta, Dravska ruta, Ruta Panonski put mira i sl.), u gradovima na glavnim biciklističkim pravcima kretanja, kod glavnih turističkih atrakcija na udaljenijim točkama u ruralnom prostoru i sl.; 7. organizacija i provođenje edukacije za „bike vodiča“. |
| **PREDLAGATELJI** | * **Jedinice područne (regionalne) samouprave – županije**:   (Bjelovarsko-bilogorska, Brodsko-posavska, Karlovačka, Krapinsko-zagorska, Koprivničko-križevačka, Ličko-senjska, Međimurska, Osječko-baranjska, Požeško-slavonska, Sisačko-moslavačka, Varaždinska, Virovitičko-podravska, Vukovarsko-srijemska i Zagrebačka županija). |
| **IZNOS SREDSTAVA** | Minimalni iznos: 100.000,00 kn  Maksimalni iznos: 500.000,00 kn  Kriteriji:   1. Ocjene značaja projekta za razvoj turizma destinacije (županije i šire)…do 30 bodova, 2. održivost projekta (financijska, osigurani kadrovski kapaciteti) …do 10 bodova, 3. inovativnost/originalnost projekta …do 20 bodova, 4. pripremljenost predloženog projekta … do 10 bodova, 5. korištenje zelenih/eko tehnologija…do 10 bodova, 6. mjesta/objekti veće turističke potražnje/posjećenosti na području destinacije (npr. nacionalni park/park prirode, toplice, hotel i sl.)…do 20 bodova.   \*Prednost imaju rute kroz koje prolaze pravci EuroVela i međudržavnih, državnih i županijskih ruta. |
| **IZVOR FINANCIRANJA PROGRAMA** | Državni proračun RH – Aktivnosti A587061  Za ovaj program je osigurano 5.000.000,00 kn |
| **PRIHVATLJIVOST TROŠKOVA** | Prihvatljivi su troškovi:   1. Izrada dokumentacije (prometni elaborati); 2. građevinski i zemljani radovi na biciklističkim rutama: asfaltiranje (samo za kraće sekcije), krčenje, raščišćavanje terena i sl.; 3. izrada/nabava/postavljanje biciklističke signalizacije i servisnih stanica za popravak bicikala duž rute; 4. izrada/nabava/postavljanje info ploča o ruti i županiji kao cikloturističkoj destinaciji s logotipom svih glavnih i Eurovelo ruta koje se na trasi nalaze, a na važnim lokacijama uz rutu (početak i kraj rute, turističke atrakcije, glavna raskrižja više biciklističkih puteva, granični prijelazi, prijelazi mostova i riječne skele i sl.); 5. izrada unificiranih biciklističkih karata; 6. zakup web domene na razini županije, izrada ili dorada web stranice na razini županije, izrada i dorada županijske mobilne aplikacije, troškovi digitalnog marketinga; 7. izrada standarda za smještajne objekte namijenjenih smještaju cikloturista/biciklista.   Porez na dodanu vrijednost, temeljem Zakona o porezu na dodanu vrijednost (Narodne novine, br. 73/13, 99/13, 148/13, 153/13, 143/14 i 115/16) je prihvatljiv.  Ministarstvo sufinancira do **90% opravdanih/prihvatljivih troškova** provedbe pojedinačnog projekta. |
| **NAČIN PODNOŠENJA ZAHTJEVA** | Ministarstvo objavljuje Javni poziv za kandidiranje projekata za dodjelu potpora temeljem ovog Programa na internetskoj stranici Ministarstva [www.mint.gov.hr](http://www.mint.gov.hr)  Zahtjev za dodjelu potpora podnosi se poštanskim putem ili osobno u zatvorenoj omotnici na adresu:  ***Naziv i adresa prijavitelja***  **MINISTARSTVO TURIZMA RH**  **„Prijava na javni poziv – Program razvoja cikloturizma na kontinentu u 2018. godini."**  **Prisavlje 14**  **10000 ZAGREB** |
| **DOKUMENTACIJA**  **KOJA SE**  **DOSTAVLJA UZ ZAHTJEV** | * + 1. Ispunjeni obrazac CKL/18;     2. Potvrda nadležne Porezne uprave o nepostojanju duga prema državi, ne starija od 30 dana;     3. Troškovnik predloženog projekta sastavljen na temelju priloženih ponuda;     4. Kratki opis projekta za koji se traži potpora;     5. Za projekte koji su vezani za izgradnju, obnovu ili rekonstrukciju, korisnik potpore mora imati riješen vlasnički, drugi stvarno-pravni status ili nadležnost prema prostoru gdje će se realizirati predloženi projekt : popis svih katastarskih čestica iz obuhvata projekta, izvadci iz zemljišnih knjiga (ZK uložak) za sve čestice iz obuhvata projekta. Za zemljište u vlasništvu RH potrebno je priložiti suglasnost na projekt Ministarstva državne imovine/ Hrvatskih šuma/ Hrvatskih voda itd.;     6. Ukoliko projekt ima lokacijsku ili građevinsku dozvolu (rješenje o uvjetima   građenja) – isto je potrebno priložiti;   * + 1. Ukoliko projektima nije potrebna lokacijska ili građevinska dozvola (rješenje o uvjetima građenja) – potrebno je priložiti odgovarajuću potvrdu temeljem Pravilnika o jednostavnim i drugim građevinama i radovima);     2. Preslika cjelokupne postojeće projektne dokumentacije u elektronskom obliku   na prijenosnoj memoriji (CD, DVD, USB). |
| **ODBACUJU SE** | 1. Zahtjevi koji se ne dostave u roku; 2. Zahtjevi nedopuštenog predlagatelja; 3. Zahtjevi koji su nejasni; 4. Zahtjevi koji nisu u skladu s Programom. |
| **ROK ZA PODNOŠENJE PRIJAVA** | Zahtjevi temeljem Javnog poziva zaprimaju se **zaključno s datumom 16. ožujka 2018. god.** |
| **POSTUPAK**  **ODOBRAVANJA PROJEKATA** | Stručna radna skupina zaprima i obrađuje pristigle zahtjeve i provjerava da li predlagatelji zadovoljavaju propisane uvjete javnog poziva, dostavlja prijedlog Povjerenstvu za odabir projekata i dodjelu potpora. Povjerenstvo, koje imenuje ministar turizma, provodi postupak dodjele sredstava i daje prijedlog odluke o sufinanciranju projekata ministru na usvajanje.  Nakon objave Odluke na internetskim stranicama Ministarstva s korisnikom se sklapa ugovor o međusobnim pravima i obvezama, nadzoru namjenskog korištenja sredstava i instrumentima osiguranja za dodijeljena sredstva(potrebna je bjanko zadužnica na propisani prvi veći iznos odobrenih sredstava solemnizirana od strane javnog bilježnika koju Ministarstvo zadržavasve do konačnog završetka projekta). |
| **ROK ZA DONOŠENJE ODLUKE** | Odluka će se donijeti najkasnije u roku 30 dana od dana zatvaranja Javnog poziva, uz iznimno odstupanje od navedenog roka u slučaju nepredviđenih okolnosti. |
| **OBJAVA ODLUKE KORISNIKA** | Odluka s popisom korisnika i iznosom dodijeljenih sredstava po korisniku bit će objavljena na internetskim stranicama Ministarstva ([www.mint.gov.hr](http://www.mint.gov.hr) ).  Kandidati koji ne zadovolje uvjete javnog poziva neće biti posebno pojedinačno obaviješteni. |
| **ROK ZA POTPISIVANJE UGOVORA** | Ministarstvo će s odabranim korisnicima potpisati ugovor najkasnije u roku 15 dana od dana objave Odluke. |
| **NAČIN ISPLATE SREDSTAVA** | Ministarstvo će odobrena sredstva isplatiti na žiro račun korisnika u dva dijela: 50% po potpisivanju ugovora, a **do** 50% po prihvaćenom završnom pisanom izvješću sa svim potrebitim dokazima o ispunjenju preuzetih ugovornih obveza na način da ukupan iznos potpore ne može premašiti iznos veći od 90% ukupno prihvatljivih troškova projekta. |
| **OBVEZE KORISNIKA** | * Sredstva treba koristiti namjenski i u ugovorenom roku - do **30. studenoga** 2018. godine; * Završno pisano izvješće o provedenim aktivnostima i radovima s pratećom dokumentacijom (preslike računa i virmana s priloženim potvrdama o plaćanju, liste nazočnosti s održanih edukacije, detaljna fotodokumentacija realiziranih aktivnosti); * Na zahtjev Ministarstva dostaviti i dodatnu, naknadno traženu dokumentaciju. * Korisnik je dužan obavijestiti Ministarstvo ukoliko ostvari financiranje predloženih aktivnosti iz drugih izvora, a radi izbjegavanja dvostrukog financiranja. |
| **NADZOR** | Ministarstvo obavlja nadzor nad namjenskim korištenjem sredstava Državnog proračuna putem:   1. završnog pisanog izvješća o provedenim aktivnostima i radovima s pratećom dokumentacijom ; 2. nadzorom na licu mjesta kod korisnika sredstava.   \*Nalozi za plaćanje, kompenzacije, ponude i predračuni neće se smatrati prihvatljivim dokazima o plaćanju.  U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Programa i koje su utvrđene Ugovorom, korisnik sredstava je dužan sukladno ugovorenim uvjetima o tome obavijestiti Ministarstvo pisanim putem.  U slučaju utvrđivanja nepravilnosti u korištenju odobrenih sredstava donosi se Odluka o povratu sredstava. |
| **ZAVRŠNE ODREDBE** | Tijekom provedbe Programa Ministarstvo zadržava pravo izmjena i dopuna. |

**MINISTAR**

**Gari Cappelli**

KLASA: 334-04/18-07/1

URBROJ: 529-05-18-01

Zagreb, 26. veljače 2017.